ಶ್ರೀಗುರುವು ಸಚ್ಚಿದಾನಂದ ನಿತ್ಯಪರಿಪೂರ್ಣನು,ಕರುಣಾಮೂರ್ತಿಯು,ಭಕ್ತರಕ್ಷಕನು,ಪ್ರೇಮಳಾಂತಃಕರಣನೂ ಆಗಿರುತ್ತಾನೆ.ಮುಕ್ತಿಸುಖವನ್ನು ಬಯಸುವವರು ನಿಷ್ಕಾಮಕರ್ಮವನ್ನಾಚರಿಸುತ್ತಾ, ಆತ್ಮವಿಚಾರಮಾಡಿ,ಸದ್ಗುರುವಿನಿಂದ ಆತ್ಮಜ್ಞಾನಪಡೆದು ಘೋರಸಂಸಾರವನ್ನು ದಾಟಬೇಕು.ಗುರುವನ್ನು ತಂದೆಯೆಂದು ತಿಳಿದು ಅವನು ಹೇಳಿದಹಾಗೆ ಸಾಧನೆ ಮಾಡುತ್ತಾಬಂದಹಾಗೆ ಅವನು ಕೃಪೆಮಾಡಿ ಭವಸಾಗರವನ್ನು ದಾಟಿಸುತ್ತಾನೆ.ಒಮ್ಮೆ ಗುರುಪಾದಗಳಲ್ಲಿ ಭಕ್ತಿಯನ್ನಿತ್ತರೆ ಮತ್ತೆ ಅಭಕ್ತಿ ಮಾಡಬಾರದು.ಧರ್ಮಾಚರಣೆ,ಸಚ್ಚಾರಿತ್ರ ,ವೈರಾಗ್ಯಗಳ ಬೆಂಬಲವಿದ್ದರೆ ಗುರುಭಕ್ತಿಯು ಅರ್ಥಸಹಿತವಾಗಬಲ್ಲದು.ಸಮರ್ಥನಾದ ಸದ್ಗುರುವನ್ನು ಪಡೆದವರು ತನು,ಮನ,ಧನ ಗಳನ್ನು ಗುರುವಿಗರ್ಪಿಸಬೇಕು.ಧನವನ್ನರ್ಪಿಸಿದರೆ ಅದೇ ಪ್ರಸಾದವಾಗಿ ಹಿಂತಿರುಗುತ್ತದೆ.ಧನವನ್ನರ್ಪಿಸಲು ಸಾಧ್ಯವಾಗದಿದ್ದರೆ ದೇಹದಂಡಿಸಿ ಸೇವೆಮಾಡಬೇಕು .ದೇಹದಂಡಿಸಲು ಸಾಧ್ಯವಾಗದವರು ಕೇವಲ ಗುರುವನ್ನು ಸ್ಮರಿಸಿದರೆ ಅದೇ ಸೇವೆಯೆಂದು ತಿಳಿದು ಗುರುವು ಉದ್ಧರಿಸುತ್ತಾನೆ. ಗುರುಸ್ಮರಣೆ,ಗುರುವಾಕ್ಯಪರಿಪಾಲನೆ ಭಕ್ತರ ಆದ್ಯ ಕರ್ತವ್ಯ.

ಭಕ್ತರಿಗೆ ಅಭಯ
ಗುರುವಾಗಿ ಪ್ರಕಟವಾದದ್ದು
ಕೊಮಾರನಹಳ್ಳಿಯಲ್ಲಿ ಸಮಾಧಿ
ಗುರುಭಕ್ತಿ